b'\n_START_ARTICLE_\nTrichillum\n_START_SECTION_\nUtseende\n_START_PARAGRAPH_\nSm\xc3\xa5 (3-4 millimeter), ovale, blankt metalliske skarabider. Kroppen har rader av korte, kraftige, lyse, oppst\xc3\xa5ende b\xc3\xb8rster.\n_START_SECTION_\nLevevis\n_START_PARAGRAPH_\nArtene lever i tropisk skog. Disse sm\xc3\xa5 billene har noe ulike strategier for \xc3\xa5 komme til m\xc3\xb8kka de lever p\xc3\xa5. Noen stjeler m\xc3\xb8kk som er gravd ned av andre biller (kleptoparasitter), andre kan finnes i pelsen p\xc3\xa5 dovendyr og nyttiggj\xc3\xb8r seg trolig gj\xc3\xb8dselen disse med jevne mellomrom legger fra seg._NEWLINE_Disse billene kan ogs\xc3\xa5 finnes p\xc3\xa5 \xc3\xa5tsler.\n_START_SECTION_\nUtbredelse\n_START_PARAGRAPH_\nSlekten er utbredt i S\xc3\xb8r-Amerika, mest i den s\xc3\xb8rlige delen, men \xc3\xa9n art er funnet s\xc3\xa5 langt nord som Colombia.'